Dit was 'n heerlike ervaring gewees. Staff baie vriendelik. Baie mooi en gerieflike kamers en ontspanningsarea. Baie mooi buite met perde in stalle wat 'n mooi prentjie vorm. Maklik gekry vanaf OR Thambo af en gerieflik weer op die hoofweg na Pretoria. Baie sentraal geleë vir op en af van lughawe.
Baie skoon en netjies en die skoonmaakdiens daagliks is baie gerieflik. Al wat ons nie van gehou het nie is dat daar 'n meganiesewerkswinkel reg langs jou verblyf is wat nie genoem word nie. Agter by jou braai-area is daar werkers heeldag en baie bou rommel wat dit nie geskik maak vir klein kinders om buite te speel nie.
Ek sal Place On Charles enige tyd aanbeveel. Die kamers is ruim en baie skoon en netjies. Dis 'n huis weg van die huis en het al my verwagtinge oortref. Die bestuur van die plek is uitstekend en professioneel en baie gawe mense wat uit hulle pad gegaan het om ons te akkomodeer.
Die plek is ruim genoeg om sommer vir 'n hele paar dae daar gemaklik te kan bly. Kamers, badkamers, leefarea is groot. Meer as genoeg sitplek by die mooi groot eetkamertafel. Kombuis toegerus met als wat jy benodig. Lieflike braai-area. Was lekker dat daar 2 volle badkamers was. Beddens en handdoeke silwerskoon. Beddens slaap ook lekker. Die dekor is puik en skep 'n luukse atmosfeer. Groot grasperk en speelplek vir kinders en die perde is 'n bonus vir die kinders veral die oulike ponie. Sal weer daar gaan bly.
Place On Charles is 'n wonderlike plek. Dit is baie stylvol, modern, luuks en ruim. Ons het 'n uitstekende tyd gehad. Sal vir seker Place On Charles aanbeveel.
Place on Charles is 'n selfsorg-eenheid wat alles het wat 'n mens nodig gaan hê. Dit is 'n pragtige eenheid wat netjies, gerieflik en modern is. Die eienaars is ook baie behulpsaam. Daar is ook 'n wasgoeddiens waarvan 'n mens gebruik kan maak. Ons het dit baie geniet.
Die eienaar sien jy Vrydagaand en nooit weer nie. Hulle kloek nie om jou die hele tyd nie. Regtig baie baie goeie diens.
Die eenhede is pragtig uitgelê en baie mooi versier. Daar is pragtige kunswerke teen die mure. Die beddens is gemaklik met beddegoed van 'n goeie gehalte. Buitebraaiplekke in die mooi tuin en 'n volledig toegeruste kombuis maak die eenhede 'n plesier om in te oornag.
Ons was regtig baie aangenaam verras. Pragtige, netjiese woonstelle met alle ekstras. Ek sal dit vir enige iemand aanbeveel. Wat 'n aangename ervaring!
Wat 'n juweel, pragtige groot kamers en badkamers, lieflike leefarea en die ligging absoluut hemels. Sal nooit weer 'n ander plek oorweeg as ek in die toekoms weer in daardie rigting reis nie. Julle kan opreg trots wees op julle plek!
Die plek is 'n juweel. Netjies, modern, veilig. Alles waaraan jy kan dink is daar vir "self catering". Sal definitief teruggaan.
Place in Charles is 'n baie lekker, rustige klein oase in 'n besige stad. Ek en my man was daar vir 'n fietsren by Casino en het net oornagplek gesoek maar ons het soveel meer gekry. Die plek is skoon en netjies met alles wat jy nodig het om jou verblyf gerieflik te maak. Ons het lekker gebraai en op 'n goed versorgde tuin uitgekyk. Die aanwysings was voldoende en ons het die plek maklik gekry. Die hoë mure om die plek het ook die gevoel van veiligheid geskep. Die vrou wat ons ontvang het was vriendelik. Sal aanbeveel vir enigeen. Baie dankie Roxanne van Place in Charles vir WhatsApps om te reëlings te maak vir ons om sleutel te kry. Enigste aanbeveling is om dalk 'n verwarmer te installeer, nag was bietjie koud.
Eenvoudig gerieflik, pragtig, netjies en skoon. Gevoel soos huis. Kan vir niks meer vra nie. Uit die boonste rakke.
Ons is so vriendelik verwelkom deur die gasheer en gasvrou. Ons het onmiddellik tuis gevoel. Die kamers was van die beste kwaliteit en dit eintlik sommer 'n hele gerieflike huis. Ek kan dit vir enige persoon aanbeveel, vir 'n gesin of mense op sakebesoek. Dit is stil, rustig en veilig. Ons sal enige tyd weer daar bly.